লরেন্স রবার্টস

**লরেন্স গিলম্যান রবার্টস** (ডিসেম্বর ২১, ১৯৩৭ - ডিসেম্বর ২৬, ২০১৮) একজন মার্কিন ইঞ্জিনিয়ার ছিলেন যিনি ২০০১ সালে "ইন্টারনেটের বিকাশের জন্য" ড্রেপার পুরস্কার পেয়েছিলেন, এবং ২০০২ সালে প্রিন্সিপ ডি আস্তুরিয়াস অ্যাওয়ার্ড পেয়েছিলেন।

অ্যাডভান্সড রিসার্চ প্রজেক্টস এজেন্সির প্রোগ্রাম ম্যানেজার এবং পরবর্তীকালে অফিস পরিচালক হিসাবে, রবার্টস এবং তার দল ব্রিটিশ কম্পিউটার বিজ্ঞানী ডোনাল্ড ডেভিস এবং আমেরিকান পল বারান দ্বারা উদ্ভাবিত প্যাকেট স্যুইচিং কৌশল ব্যবহার করে আরপানেট তৈরি করেছিলেন। ম্যাসাচুসেটস-ভিত্তিক সংস্থা বোল্ট বেরানেক এবং নিউম্যান (বিবিএন) দ্বারা নির্মিত আরপানেট আধুনিক ইন্টারনেটের পূর্বসূরি ছিল। রবার্টস নেটওয়ার্কের পারফরম্যান্স অনুকরণের জন্য লিওনার্দ ক্লেইনরককে গাণিতিক মডেল প্রয়োগ করতে বলেছিলেন। পরে তিনি বাণিজ্যিক প্যাকেট-স্যুইচিং নেটওয়ার্ক টেলিনেটের সিইও হিসাবে দায়িত্ব পালন করেছিলেন।

## প্রাথমিক জীবন এবং শিক্ষা

রবার্টস, যিনি ল্যারি হিসাবে পরিচিত ছিলেন জন্মগ্রহণ করেণ ও বেড়ে ওঠেন ওয়েস্টপোর্ট, কানেটিকাটে। তিনি ছিলেন এলিজাবেথ (গিলম্যান) এবং এলিয়ট জন রবার্টসের পুত্র, উভয়েরই রসায়নে ডক্টরেট ছিল। যৌবনে, তিনি একটি টেসলা কয়েল তৈরি করেছিলেন, একটি টেলিভিশন একত্র করেছিলেন এবং তাঁর পিতামাতার গার্ল স্কাউট শিবিরের জন্য ট্রানজিস্টর থেকে তৈরি একটি টেলিফোন নেটওয়ার্ক পরিকল্পনা করেছিলেন।

রবার্টস ম্যাসাচুসেট্‌স ইনস্টিটিউট অব টেকনোলজি (এম.আই.টি.) তে পড়াশোনা করেছেন, যেখানে তিনি তার স্নাতক ডিগ্রি (১৯৫৯), স্নাতকোত্তর ডিগ্রি (১৯৬০) এবং পিএইচডি (১৯৬৩) অর্জন করেন, সমস্ত বৈদ্যুতিক প্রকৌশলে।  তাঁর পিএইচডি থিসিস "ত্রি-মাত্রিক নিরেট পদার্থের যান্ত্রিক ধারণা" কে কম্পিউটার দৃষ্টি ক্ষেত্রের অন্যতম ভিত্তিক কাজ হিসাবে বিবেচনা করা হয়।

## পেশা

### এম.আই.টি.
পিএইচডি করার পরে রবার্টস এমআইটি লিংকন ল্যাবরেটরিতে কাজ চালিয়ে যান। জে.সি.আর. লিক্লাইডার দ্বারা রচিত "ইন্টারগ্যালাক্টিক কম্পিউটার নেটওয়ার্ক" এর ১৯৬১ সালের চূড়ান্ত পত্রিকাটি পড়ে রবার্টস কম্পিউটার নেটওয়ার্ক ব্যবহার করে সময় অংশনের ক্ষেত্রে গবেষণার আগ্রহ গড়ে তোলেন।

### এ.আর.পি.এ.
১৯৬৭ সালে, যদিও প্রথমে অনিচ্ছুক হলেও তিনি রবার্ট টেইলর এ.আর.পি.এ. ইনফরমেশন প্রসেসিং টেকনিক্স অফিসে (আই.পি.টি.ও.) কাজের প্রস্তাব পেয়েছিলেন আরপ্যানেটের প্রোগ্রাম ম্যানেজার হওয়ার জন্য। তিনি একটি নেটওয়ার্কের জন্য প্রাথমিক নকশা বানান এবং প্রস্তাব দিয়েছিলেন যে সমস্ত হোস্ট কম্পিউটারগুলি একে অপরের সাথে সরাসরি সংযোগ স্থাপন করবে। এই নকশার সাথে একমত না হয়ে ওয়েসলি এ. ক্লার্ক 'বার্তা পরিবর্তনের' (message switching) জন্য একটি উত্সর্গীকৃত কম্পিউটার ব্যবহার করার পরামর্শ দিয়েছিলেন, যাকে রবার্টস 'ইন্টারফেস মেসেজ প্রসেসর' বলে।

সে বছর 'অপারেটিং সিস্টেম নীতিমালার সিম্পোজিয়ামে', রবার্টস ক্লার্কের বার্তা পরিবর্তন করার প্রস্তাবের ভিত্তিতে পরিকল্পনাটি উপস্থাপন করেছিলেন। সেখানে তিনি ডোনাল্ড ডেভিসের দলের একজন সদস্যের (রজার স্ক্যান্টলবারি) সাথে সাক্ষাত করেছিলেন, যিনি 'বার্তা পরিবর্তনের' বিষয়ে তাদের গবেষণা উপস্থাপন করেছিলেন এবং এটি আরপানেটে ব্যবহারের জন্য পরামর্শ দিয়েছিলেন। রবার্টস আর্পানেটের জন্য ডেভিসের প্যাকেট স্যুইচ করার ধারণাগুলি প্রয়োগ করেছিলেন এবং পল বারানের কাছে পরামর্শ চেয়েছিলেন।

আরপানেটের জন্য রবার্টসের পরিকল্পনা ছিল বিতরণকৃত নিয়ন্ত্রণ সহ প্রথম প্রশস্ত অঞ্চল প্যাকেট-স্যুইচিং নেটওয়ার্ক। এ.আর.পি.এ. সিস্টেমটি তৈরির জন্য আর্থিক প্রস্তাব পাওয়ার জন্য একটি অনুরোধ জারি করে, এবং বোল্ট, বেরানেক এবং নিউম্যানকে (বি.বি.এন.) কাজটি  প্রদান করা হয়। রাউটিং, ফ্লো কন্ট্রোল, সফটওয়্যার ডিজাইন এবং নেটওয়ার্ক কন্ট্রোল সহ নেটওয়ার্কগুলির কার্যক্রমের উল্লেখযোগ্য দিকগুলি বি.বি.এন. এর আই.এম.পি. টিম দ্বারা নির্মাণ করা হয়েছিল। এর বাস্তবায়ন পরিচালনা রবার্টস করেন এবং প্যাকেট-স্যুইচড নেটওয়ার্কের কর্মক্ষমতার গাণিতিক নকশা নির্মাণ করার জন্য ১৯৬৮ সালে লিওনার্ড ক্লিনরকের সাথে চুক্তিবদ্ধ হন। রবার্টস হাওয়ার্ড ফ্র্যাঙ্ককে নেটওয়ার্কের টপোলজিকাল ডিজাইনের পরামর্শের জন্য নিযুক্ত করেছিলেন। ফ্র্যাঙ্ক একটি বর্ধিত নেটওয়ার্কে থ্রুপুট বৃদ্ধি এবং ব্যয় হ্রাস করার জন্য সুপারিশ করেন। ১৯৬৯ সালে যখন রবার্ট টেলরকে ভিয়েতনামে পাঠানো হয়েছিল এবং তারপরে তিনি পদত্যাগ করেন, তখন রবার্টস (আই.পি.টি.ও.)র পরিচালক নিযুক্ত হন।

১৯৭০ সালে, তিনি এন.পি.এলের ডোনাল্ড ডেভিসকে প্রস্তাব দিয়েছিলেন যে দুটি সংস্থা তাদের নেটওয়ার্কগুলি একটি উপগ্রহের মাধ্যমে সংযুক্ত করবে। এই মূল প্রস্তাবটি অব্যবহারিক প্রমাণিত হয়েছিল, কিন্তু  ১৯৭১ সালে পিটার কিরস্টেইন তার গবেষণা দলটিকে ইউনিভার্সিটি কলেজ লন্ডন (ইউ.সি.এল.) এই কাজে সংযুক্ত করতে সম্মত হন। রবার্টস ১৯৭৩ সালে প্রস্তাব করেছিলেন যে উপগ্রহের ৬৪ কিলোবিট / সেকেন্ডের লিঙ্কটিকে সংকেতের ব্যাপতির মধ্যে একাধিক উপগ্রহের পৃথিবী স্টেশনগুলি তাদের মধ্যে ভাগ করে মাধ্যম হিসাবে ব্যবহার করা সম্ভব হবে। এটি পরে বব কান দ্বারা প্রয়োগ করা হয়েছিল, এবং এর থেকে স্যাটনেটের জন্ম হয়।

১৯৭১ সালে রবার্টসের অনুরোধে পাসওয়ার্ডগুলি সুরক্ষিত করার জন্য আর্পানেটের জন্য পারডি পলিনোমিয়াল হ্যাশ অ্যালগরিদম তৈরি করা হয়েছিল।

### টেলিনেট
১৯৭৩ সালে, রবার্টস প্যাকেট-স্যুইচিং প্রযুক্তিকে বাণিজ্যিকীকরণের প্রচেষ্টায় বিবিএন দ্বারা প্রতিষ্ঠিত টেলিনেটে যোগদান করেন এবং এ.আর.পি.এ. থেকে পদত্যাগ করেন। তিনি ১৯৭৩ থেকে ১৯৮০ সাল পর্যন্ত এর প্রধান নির্বাহী কর্মকর্তা হিসাবে দায়িত্ব পালন করেছিলেন।

### পরবর্তী পেশা
১৯৮৩ সালে তিনি সভাপতি হিসাবে ডি.এইচ.এল. নিগমে যোগদান করেন। এ সময়, তিনি ভবিষ্যদ্বাণী করেছিলেন যে ব্যান্ডউইথগুলি কণ্ঠস্বর সংক্ষেপণ প্রযুক্তি দ্বারা চালিত হবে। 

তিনি ১৯৮৩ থেকে ১৯৯৩ সাল পর্যন্ত এসিঙ্ক্রোনাস ট্রান্সফার মোড (এ.টি.এম.) সরঞ্জাম সংস্থা নেট এক্সপ্রেসের প্রধান নির্বাহী কর্মকর্তা ছিলেন। রবার্টস ১৯৯৩ থেকে ১৯৯৮ সাল পর্যন্ত এটিএম সিস্টেমের সভাপতি ছিলেন। তিনি ক্যাস্পিয়ান নেটওয়ার্কের সভাপতি ও সি.টি.ও. ছিলেন, তবে ২০০৪ এর প্রথম দিকে তিনি ছেড়ে দেন; ২০০৬ সালের শেষের দিকে ক্যাস্পিয়ান প্রতিষ্ঠান বন্ধ হয়ে যায়।

২০১১ সালের হিসাবে, রবার্টস আনাগ্রান প্রতিষ্ঠানের প্রতিষ্ঠাতা ও সভাপতি ছিলেন। আনাগ্রান ও ক্যাস্পিয়ান একই জায়গায় কাজ চালায় : ইন্টারনেটের জন্য পরিষেবার উন্নত মানের সাথে আইপি ফ্লো ম্যানেজমেন্ট।

সেপ্টেম্বর ২০১২ সাল থেকে তিনি ক্যালিফোর্নিয়ার রেডউড শহরে নেটম্যাক্সের প্রধান নির্বাহী কর্মকর্তা ছিলেন।

## ব্যক্তিগত জীবন
রবার্টস চারবার বিবাহ করেছিলেন এবং বিবাহবিচ্ছেদ করেন। মৃত্যুর সময় তার সঙ্গী ছিলেন চিকিৎসক টেডে রিঙ্কার  ২৬ ডিসেম্বর, ২০১৮-এ হার্ট অ্যাটাকের কারণে তার ক্যালিফোর্নিয়ার বাড়িতে রবার্টস মারা যান।

## পুরস্কার ও সম্মাননা
* ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স হ্যারি এইচ গুড মেমোরিয়াল অ্যাওয়ার্ড (১৯৭৬), "কম্পিউটার-যোগাযোগ ব্যবস্থার স্থাপত্য নকশা তৈরিতে তাঁর অবদানের স্বীকৃতি হিসাবে, একটি উর্বর গবেষণার পরিবেশ তৈরিতে নেতৃত্ব যা কম্পিউটার এবং উপগ্রহ যোগাযোগ কৌশলগুলিতে অগ্রগতি লাভ করে, স্ট্যান্ডার্ড আন্তর্জাতিক যোগাযোগের প্রোটোকল এবং পদ্ধতিগুলি প্রতিষ্ঠার ক্ষেত্রে তাঁর ভূমিকা, প্যাকেট স্যুইচিং প্রযুক্তি এবং পরবর্তী কাজগুলি যা এই কাজ থেকে বেড়েছে তার বিকাশ এবং প্রদর্শনের ক্ষেত্রে তার সাফল্য।" 
* সদস্য, প্রকৌশল ন্যাশনাল একাডেমি (১৯৭৮) 
* এল.এম. এরিকসন পুরস্কার (১৯৮২) সুইডেনে 
* কম্পিউটার ডিজাইন হল অফ ফেম অ্যাওয়ার্ড (১৯৮২) 
* ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স ডাব্লিউ.ওয়ালেস ম্যাকডোভেল অ্যাওয়ার্ড (১৯৯০), "প্যাকেট স্যুইচিং প্রযুক্তি তৈরি করার জন্য এবং এ.আর.পি.এ. নেটওয়ার্কের মাধ্যমে এটি ব্যবহারে আনার জন্য।" 
* অ্যাসোসিয়েশন ফর কম্পিউটিং মেশিনারি "কম্পিউটার যোগাযোগ নেটওয়ার্কগুলির দূরদর্শী অবদান এবং উন্নত প্রযুক্তি বিকাশের জন্য" সিগকোম অ্যাওয়ার্ড (1998)।
* আই.ই.ই.ই ইন্টারনেট অ্যাওয়ার্ড (২০০০) "ইন্টারনেটের ভিত্তি প্রযুক্তি, প্যাকেট-স্যুইচিং নেটওয়ার্কগুলি উপলব্ধ করা, বিশ্লেষণ এবং প্রদর্শনের ক্ষেত্রে প্রাথমিক অবদানের জন্য।" 
* আন্তর্জাতিক প্রকৌশল কনসোর্টিয়াম ফেলো পুরস্কার (২০০১) 
* ন্যাশনাল একাডেমি অফ ইঞ্জিনিয়ারিং চার্লস স্টার্ক ড্রেপার পুরস্কার (২০০১), "ইন্টারনেটের উন্নয়নের জন্য" 
* স্পেনের প্রিন্সিপ দে আস্তুরিয়াস অ্যাওয়ার্ড ২০০২ "সামাজিক ও বৈজ্ঞানিক অগ্রগতির জন্য অপ্রত্যাশিত সুযোগ প্রদানের মাধ্যমে বিশ্বকে বদলে দিচ্ছে এমন একটি প্রযুক্তির নকশা ও প্রয়োগের জন্য।" 
* এনইসি জাপানে সিএন্ডসি অ্যাওয়ার্ড (২০০৫) "প্রাথমিক ইন্টারনেটের অংশ ছিল আরপানেট এবং অন্যান্য প্রাথমিক কম্পিউটার নেটওয়ার্কগুলির ডিজাইন এবং বিকাশের মাধ্যমে আজকের ইন্টারনেট প্রযুক্তির ফাউন্ডেশন প্রতিষ্ঠায় অবদানের জন্য।" 
* ২০১২ সালে, রবার্টসকে ইন্টারনেট সোসাইটি কর্তৃক ইন্টারনেট হল অফ ফেমে অন্তর্ভুক্ত করা হয়েছিল।

## আরো দেখুন
* ইন্টারনেটের ইতিহাস

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:ইংরেজ বংশোদ্ভূত মার্কিন ব্যক্তি